סטודיו משלך

סטודיו משלך (באנגלית: Studio of Her Own – SOHO) הוא מרכז תרבות וגלריה לאמנות עכשווית בירושלים, הפועל כעמותה לקידום נשים אמניות ושיח רב-תרבותי באמנות העכשווית בישראל. המרכז נחשב למוסד ייחודי הפועל לקידום נשים בשדה האמנות בישראל. המרכז מציג תערוכות יחיד וקבוצתיות, מפעיל תוכניות רזידנסי, סדנאות ואירועי תרבות. המרכז נתמך על ידי משרד התרבות והספורט, עיריית ירושלים והקרן לירושלים.A Studio of Her Own for Women Artists, הקרן לירושלים

סטודיו משלך נוסד בשנת 2010 על ידי ציפי מזרחי. הסטודיו הוקם בשנת 2010 כקולקטיב של נשים אמניות, בעיקר מהחברה הדתית לגווניה השונים. הסטודיו פעל בהתחלה במנהל הקהילתי מוסררה (מורשה), ולאחר מכן בחווה החקלאית בשכונת בקעה בירושלים. בשנת 2015 הוקצה לסטודיו מקלט בשכונת סן מרטין בקטמונים, אשר הוסב לגלריה.

בשנת 2011 הוענק לסטודיו משלך פרס יפה לונדון יערי לקידום נשים, ובשנת 2018 הוענק לסטודיו משלך פרס שר החינוך ליצירה וכן פרס בראשית לקידום נשים.

מאז שנת 2020 ולאחר התבססותו עבר סטודיו משלך למשכנו הנוכחי בבית הצייר פנחס ליטבינובסקי ברחוב כ״ט בנובמבר 10 בירושלים.Fusion of Art and Artistry, The Jerusalem Post המנהלת האמנותית של סטודיו משלך היא האוצרת מיטל מנור.

 בית פנחס ליטבינובסקי 
המבנה הממוקם ברחוב כ״ט בנובמבר 10, בין שכונות טלביה והמושבה הגרמנית, נבנה בשנות ה-30 של המאה ה-20 על ידי משפחת סלמאן הערבית-נוצרית, באזור שהתפתח בתקופת המנדט הבריטי בארץ ישראל ואופיין בבניית בתי מגורים מפוארים עבור משפחות אמידות, דיפלומטים ופקידים בריטיים.

בשנות ה-40 שימש הבית כמעונו של הנרי גרני, מזכיר הממשלה הבריטית האחרון בארץ ישראל. לאחר מלחמת העצמאות עבר הבית לרשות עיריית ירושלים, שהעמידה אותו לרשות הצייר פנחס ליטבינובסקי. ליטבינובסקי, מן הדמויות המרכזיות בהתפתחות האמנות הישראלית במאה ה-20, חתן פרס ישראל לאמנות (1980) ויקיר ירושלים (1970), התגורר בבית כארבעים שנה עד לפטירתו בשנת 1985.

הבית נחשב למבנה בעל חשיבות היסטורית ותרבותית בתולדות האמנות בירושלים, שכן שימש ביתו וסביבת עבודתו של אחד הציירים הבולטים שפעלו בישראל במאה ה-20. לאחר מותו נותר הבית סגור על כל תכולתו במשך עשרות שנים, עד לפתיחתו מחדש בשנת 2020 כמשכנה של גלריית סטודיו משלך.

כיום המבנה כולל שלושה חללי תצוגה, מרחב לתוכנית שהות-אמן (רזידנסי), כיתה-סדנא, משרדים, חנות עיצוב המתמקדת ביצירה נשית מקומית, ובית קפה המשמש כמקום מפגש קהילתי.

 פעילות ותפיסה תרבותית 
המרכז התבסס כמוסד אמנות הפועל לקידום נשים אמניות ושיח רב-תרבותי באמנות העכשווית. פעילותו כוללת הצגת תערוכות יחיד וקבוצתיות, הפעלת תוכניות רזידנסי, קיום הרצאות, סדנאות ואירועי תוכן, וכן ליווי מקצועי לאמניות בראשית דרכן.

במסגרת פעילותה במקום, מציגה הגלריה אמניות בולטות בזירת האמנות הישראלית, לצד מתן הזדמנויות ראשונות ליוצרות מן הפריפריה הגאוגרפית והחברתית.

 תערוכות 
הגלריה מציג 3–4 מחזורי תערוכות בשנה, ובכל מחזור 2–3 תערוכות שונות. מאז הוקם סטודיו משלך והגלריה הפועלת במסגרתו.
בין היתר הציגו ואצרו תערוכות אמניות רבות וביניהן: מורן שוב, מיכל היימן, תמר לב-און, אניסה אשקר, נירוונה דבאח, אמירה זיאן, סאלי הפטל נוה, אירנה גורדון, סופי ברזון מקאי וזיוה ילין, גילי זיידמן, דבורה ליס, רות קסטנבאום בן דב, מלני דניאל, גבריאלה קליין, מאיה שמעוני, הילה לביב, אביטל כנעני, דנה יואלי, אנה פרומצ'נקו, מורן קליגר, נסרין אבו בכר, עינת עריף-גלנטי.

 קישורים חיצוניים 
 האתר הרשמי של סטודיו משלך
 עמוד האינסטגרם של סטודיו משלך
 עמוד הפייסבוק של סטודיו משלך
 כתבה על סטודיו משלך, The Jerusalem Post
 גלריית הפרויקט, הקרן לירושלים

 מאמרים וסקירות 
 "Fusion of Art and Artistry", The Jerusalem Post, 2019 – לקריאה


 דוד שפרבר, "קוסטא דחיותא", ערב רב – לקריאה
 יוסי עמנואל, "אמניות נשים יבלו עוד זמן רב בחלל האמנות", ArtToday, 5 באוקטובר 2021 – לקריאה

 אלונה קוגן, "על הדבש ועל העוקץ", ArtToday, 24 במרץ 2023 – לקריאה
 מיכל מיכאלי, "האמנית דנה יואלי: ירושלים יפה ומכוערת", Hot Jerusalem, 18 בינואר 2023 – לקריאה


 זיו קורט, סקירות ותערוכות בסטודיו משלך – לעמוד המלא
 "בית הצייר", המועצה לשימור אתרי מורשת בישראל – לעמוד המלא

 הערות שוליים 

קטגוריה:תרבות יהודית בישראל
קטגוריה:ירושלים: תרבות
קטגוריה:ירושלים: גלריות לאמנות
קטגוריה:ירושלים: מבנים
קטגוריה:פמיניזם בישראל